recursal/SuperWikiNEXT-32B huggingface dataset:
**Գևորգ Հրաչի Դանագուլյան** (մարտի 10, 1951(1951-03-10), Նոր Բայազետ, Հայկական ԽՍՀ, ԽՍՀՄ), հայ քիմիկոս-օրգանիկ։ Քիմիական գիտությունների դոկտոր (2000), ՀՀ ԳԱԱ թղթակից անդամ (2010):

Կենսագրություն
--------------

Գևորգ Դանագուլյանը ծնվել է 1951 թվականին Գավառ քաղաքում։ 1973 թվականին ավարտել է Երևանի պետական համալսարանի քիմիական ֆակուլտետը։ 1977-1982 թվականներին աշխատել է ՀՀ ԳԱԱ Նուրբ օրգանական քիմիայի ինստիտուտում, 1982-2000 թվականներին՝ ԵՊՏԻ բնական գիտությունների ամբիոնում, 2001 թվականից եղել է ՕԴՔ ԳՏԿ Օրգանական քիմիայի ինստիտուտի ազոտային հետերոցիկլերի լաբորատորիայի վարիչ, 2005 թվականից՝ Հայ-ռուսական (սլավոնական) համալսարանի բժշկա-կենսաբանական ֆակուլտետի պրոֆեսոր։ «Հայաստանի քիմիական հանդես» ամսագրի պատասխանատու խմբագիր, «Գիտության աշխարհում» հանդեսի խմբագիր։

Աշխատանքները վերաբերում են պիրիմիդինային միացությունների նոր նուկլեոֆիլ վերախմբավորումներին, կենսաբանական ակտիվ նյութերի սինթեզին։ Մշակել է պիրիդինի սինթեզի նոր եղանակ։

Պարգևներ
--------

2010 թվականին հետերոցիկլիկ միացությունների քիմիայի բնագավառում նվաճումների և ներդրման համար ՌԴ Մենդելեևյան ընկերության «Գիտական համագործակցություն» միջազգային գիտական հիմնադրամի և Մոսկվայի պետական համալսարանի կողմից արժանացել է դիպլոմի և «Ոսկե նշանի»։

Ծանոթագրություններ
------------------

1. 1 2
2. ↑  Armenia National Academy of Sciences of։ «National Academy of Sciences of Armenia»։ *www.sci.am*։ Վերցված է 2017-02-15
3. ↑  *Ով ով է. Հայեր. Կենսագրական հանրագիտարան, հատոր առաջին, Երևան, 2005*
4. ↑  ««Գիտության աշխարհում» հանդես - ISEC»։ *www.isec.am*։ Վերցված է 2017-02-15

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | ՀՀ ԳԱԱ |
|  |
| Բառարաններ և հանրագիտարաններ | Հայազգ |

 |
1931 թվականի 4 սերնդի մայրերի և դուստրերի լուսանկար
**Դուստր**, աղջիկ/կին իր ծնողների նկատմամբ։
Հայրապետական հասարակություններում դուստրերը հաճախ ունեն այլ կամ ավելի քիչ ընտանեկան իրավունքներ, քան որդիները։ Ընտանիքը կարող է նախընտրել որդիներ ունենալ, այլ ոչ թե դուստրեր, և դա կարող է հասցնել կանանց մեջ դուստրերի մանկասպանությանը։ Որոշ հասարակություններում կա սովորություն, երբ աղջիկը «վաճառվում է» ամուսնուն, ով պետք է վճարի հարսնացուի համար փրկագին։ Այս սովորության հակառակ կողմը՝ երբ ծնողները վճարում են դստեր ամուսնուն որոշակի գումար կնոջ նյութական բեռը փոխհատուցելու համար, հայտնաբերվել է հասարակություններում, որտեղ կանայք չեն աշխատում տնից դուրս, և այն կոչվում է օժիտ։

Ընդունելություն
---------------

Միացյալ Նահանգներում որդիների և դուստրերի ծնելիության հարաբերակցությունը կազմում է 105-ը 100-ի համապատասխանաբար, ինչը բնական ծնելիության գնահատական է 18-րդ դարից ի վեր։ ԱՄՆ-ի ծնողների 80%-ը նախընտել է դուստրեր որդեգրել։ Անպտղության բուժման կլինիկաներում, որոնք սեռական նախապատվություններ են տալիս, դուստրերը սովորաբար ավելի նախընտրելի են, քան որդիները։ Ըստ տարբեր աբրահամական կրոնների, Լուլուվան համարվում է երբևիցե առաջին դուստրը։

Դուստրերը գրականության մեջ
--------------------------

Դստեր դերը շատ կարևոր թեմա էր գրականության մեջ, հատկապես ընտանիքի անդամների և գենդերային դերերի հարաբերությունները բացահայտելու համար։ Երեխաների և նրանց ծնողների հարաբերությունների բացահայտման ընթացքում, ընթերցողները կարող են եզրակացություններ ստեղծել ծնողների դաստիարակման ոճի և երեխայի՝ որպես կերպար և անձ, զարգացման մասին։

Նշանավոր դուստրերը, որոնց բնույթը և զարգացումն ազդվել են իրենց ծնողների կողմից գրականության մեջ․

Միացյալ Նահանգների առաջին տիկինը՝ Բեթի Ֆորդը, իր դստեր՝ Սյուզան Ֆորդի հետ

| Դուստր | Ծնող(ներ) | Վեպ | Հեղինակ | Տարեթիվ |
| --- | --- | --- | --- | --- |
| Էլիզաբեթ Բենեթ | Պարոն և Տիկին Բենեթներ | *Հպարտություն և նախապաշարմունք* | Ջեյն Օսթին | 1813 |
| Ջո Մարչ | Մարմի Մարչ | *Փոքրիկ տիկնայք* | Լուիսա Մեյ Էլքոթ | 1868 |
| Ֆրենսի Նոլան | Ջոնի և Քեյթի Նոլաններ | *Բրուքլինում աճող ծառը* | Բեթի Սմիթ | 1943 |
| Սքաութ Ֆինչ | Աթիկուս Ֆինչ | *Ծաղրասարյակ սպանելը* | Հարփըր Լի | 1960 |
| Մեգ Մըրի | Ալեքս և Քեյթ Մըրի | *Ճանապարհորդություն ժամանակի մեջ* | Մադլեն Լ’Էնգլ | 1962 |
| Աստրիդ Մագնուսեն | Ինգրիդ Մագնուսեն և Քլաուս Անդերս | *Սպիտակ Օլեանդեր* | Ջանեթ Ֆիթչ | 1999 |

Տես նաև
-------

* Որդի

Ծանոթագրություններ
------------------

1. ↑  Stein, Dorothy: *Burning widows, burning brides: The perils of daughterhood in India.* Pacific Affairs, Vol 61, No. 3, p. 465. University of British Columbia.
2. ↑  Rosin Hanna (հունիսի 8, 2010)։ «The End of Men»։ *theatlantic.com*
3. ↑  Cole, Andrew. "Jewish Apocrypha and Christian Epistemologies of the Fall: The Dialogi of Gregory the Great and the Old Saxon Genesis." Rome and the North: The Early Reception of Gregory the Great in Germanic Europe: 157-188
4. ↑  «30 of the Best Parents in Literature» (անգլերեն)։ 2016-01-11։ Վերցված է 2018-04-29

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Աստվածաշնչյան · Վ. Դալի |
|  |
| Չափորոշչային վերահսկողություն | GND: 4060290-4 · LCCN: sh85035899 · Microsoft: 2779033419 · NKC: ph202198 |

 |
**Գլորիա Բեժարանո Ալմադա** (անգլ.՝ Gloria Bejarano Almada, փետրվարի 5, 1952(1952-02-05), Մեխիկո, Մեքսիկայի Միացյալ Նահանգներ), Մեքսիկայում ծնված Կոստա Ռիկացի քաղաքական և հասարակական գործիչ, Կոստա Ռիկայի նախկին առաջին տիկինը։ Կոստա Ռիկայի նախկին նախագահ Ռաֆայել Անխել Կալդերոն Ֆուրնիեի կինը երկրի առաջին տիկինն է եղել 1990 - 1994 թվականների ընթացքում։

Կենսագրություն
--------------

Ամուսնացել է 1975 թվականի փետրվարի 25-ին։ Որպես առաջին տիկին պաշտոնավարման ընթացքում ղեկավարել է Կոստա Ռիկայի գիտության և մշակույթի կենտրոնը հիմնելու աշխատանքները, որը բացվել է նախկին բանտի շենքում 1994 թվականի ապրիլի 27-ին։ Կենտրոնում է գտնվում Մանկական թանգարանը, Ազգային պատկերասրահը և Ազգային դահլիճը։

Որպես Սոցիալ-քրիստոնեական միասնություն կուսակցության (PUSC) անդամ 2010 թվականի Կոստա Ռիկայի ընդհանուր ընտրություններում Սան Խոսեի 16-րդ օրենսդիր շրջանից ընտրվել է Կոստա Ռիկայի օրենսդիր ժողովում, որտեղ ծառայել է 2010 - 2014 թվականներին։

Մեխիկո քաղաքում ծնված Գլորիան 1976-1982 թվականների Մորելոս նահանգի նախկին նահանգապետ, հանգուցյալ մեքսիկացի բժիշկ և քաղաքական գործիչ Արմանդո Լեոն Բեժարանոյի դուստրն է։ Կուերնավակա քաղաքում նրա պատվին անվանված թաղամաս կա (փոստային ինդեքսը՝ 62304)։

Ծանոթագրություններ
------------------

1. ↑  «Muere Armando León Bejarano, ex gobernador de Morelos»։ *Diario de Morelos*։ 2016-07-06։ Արխիվացված է օրիգինալից 2016-07-09-ին։ Վերցված է 2016-07-13  `|url-status=` պարամետրը գոյություն չունի (օգնություն)
2. ↑  «Gloria Almada de Bejarano, 62304 Cuernavaca, Mor.»։ Վերցված է Feb 15, 2019

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Գլորիա Բեժարանո Ալմադա** կատեգորիայում։ |
**Գևորգ Արայի Կակոսյան** (հունիսի 9, 1942(1942-06-09), Կահիրե, Եգիպտոս - նոյեմբերի 25, 1969(1969-11-25), Կահիրե, Եգիպտոս մահացած է Կահիրեում, թաղված է Բեյրութում), հայ օպերային երգիչ։

Կենսագրություն
--------------

1966 թվականին ավարտել է Բեյրութի ազգային երաժշտանոցը, 1966-1968 թվականներին կատարելագործվել է Հռոմի «Սանտա Չեչիլիա» ազգային ակադեմիայում, Սիենայի Չիկիանա երաժշտական ակադեմիայի դասընթացներում։

1968-1969 թվականներին Կակոսյանը մենահամերգներով հանդես է եկել Երևանում (երգել Դոն Բազիլիոյի դերերգը Ռոսսինիի «Սևիլյան սափրիչ» օպերայում)։ Մենահամերգներում երգել է հայ դասական ու ժամանակակից (Կոմիտաս, Տիգրան Չուխաճյան, Արմեն Տիգրանյան, Դ. Ղազարյան և ուրիշներ), արևմտաեվրոպական (Լյուդվիգ վան Բեթհովեն, Ռոբերտ Շուման, Մոդեստ Մուսորգսկի, Մորիս Ռավել, Ջորջե Էնեսկու և ուրիշներ) կոմպոզիտորների օպերային և կամերային երկեր։

Մահ
---

Գևորգ Կակոսյանը մահացել է 1969 թվականի նոյեմբերի 25-ին, Կահիրեում, թաղված է Բեյրութում։

Գրականություն
-------------

* Գէորգ Կակոսեան, Բեյրութ, 1974։

Ծանոթագրություններ
------------------

1. ↑  Baghdasaryan Aram։ «AV Production - Գևորգ Կակոսյան»։ *avproduction.am*։ Վերցված է 2016 թ․ հունիսի 9 (չաշխատող հղում)
2. ↑  *Ով ով է. Հայեր. Կենսագրական հանրագիտարան, հատոր առաջին, Երևան, 2005*

Արտաքին հղումներ
----------------

* «Ծովի երգը» Գևորգ Կակոսյանի կատարմամբ

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | LCCN: n2002057895 · VIAF: 65831170 · WorldCat VIAF: 65831170 |

 |
**Դրագան Տարլաչ** (սերբ.՝ Драган Тарлаћ, մայիսի 9, 1973(1973-05-09), Նովի Սադ, Սերբիայի Սոցիալիստական Հանրապետություն, ՀՍՖՀ),հարավսլավացի ու սերբ բասկետբոլիստ, որը խաղացել է հիմնականում կենտրոնական դիրքում։ Հանդես է եկել Հարավսլավիայի բասկետբոլային հավաքականների կազմում։

Կենսագրություն
--------------

### Կարիերա Եվրոպայում

1990 թվականին Դրագանը սկսել է հանդես գալ «Ցրվենա Զվեզֆա» բասկետբոլային ակումբում։ 1992 թվականին տեղափոխվել է «Օլիմպիակոս» բասկետբոլային ակումբը, որտեղ դարձել է Հունաստանի հնգակի չեմպիոն և Հունաստանի կրկնակի գավաթակիր։

Հարավսլավիայի հավաքականի հերթական հաջողությունից հետո Բասկետբոլի ազգային ասոցիացիայի (NBA) ակումբները շարունակել են հետաքրքրություն ցուցաբերել նրա առաջնորդների նկատմամբ։ Այսպես՝ 1995 թվականի NBA դրաֆթի ընթացքում ընտրվել է դրաֆթի երկրորդ փուլում 31-րդ համարի ներքո, որտեղ նրան ընտրել էր «Չիկագո Բուլս» ակումբը․ Տարլաչն այդ ժամանակ արդեն երեք անգամ հաղթել էր NBA առաջնությունում և ուներ միջազգային ճանաչում։

Տարլաչը, ինչպես և ավելի անվանի Թոնի Կուկոչը, դրաֆթից անմիջապես հետո չի տեղափոխվել Միացյալ Նահանգներ, այլ շարունակել է հանդես գալ Եվրոպայում։ 1999 թվականին Հարավսլավիայի հավաքականը բրոնզե մեդալ է նվաճել Ֆրանսիայում անցկացվող 1999 թվականի Աշխարհի առաջնությունում։

### Կարիերա ԱԲԱ-ում

2000 թվականին Տարլաչը վերջապես միացել է «Չիկագո Բուլս» թիմին։ Իր միակ մրացաշրջանն անցկացրել է «Բուլս»-ում՝ որպես պահեստային խաղացող։ Եվրոպայի չեմպիոն դառնալուց հետո հեռացել է «Չիկագո Բուլս» թիմից։

### Հետագա կարիերա

2001 թվականի ամռանը տեղափոխվել է «Ռեալ Մադրիդ»։ 2003 թվականի ամռանը դարձել է «ԲԿՄԱ Մոսկվա» թիմի խաղացող։

2004 թվականին Դրագան Տարլաչն ավարտել է բասկետբոլիստի կարիերան։

Նվաճումներ
----------

Թիմային
* Եվրոպայի չեմպիոն 2001
* Եվրոպայի առաջնության բրոնզե մեդալակիր 1999
* Եվրալիգայի հաղթող 1996/1997 մրցաշրջանում
* Հունաստանի չեմպիոն՝ 1993–1997
* Հունաստանի գավաթակիր 1994, 1997

Ծանոթագրություններ
------------------

1. ↑  «Bulls finally take Tarlac»։ *bbc.co.uk* (անգլերեն)։ 17 августа 2000։ Վերցված է 2017-07-2017
2. ↑  «El Real Madrid culmina el fichaje de Tarlac»։ *EFE* (իսպաներեն)։ AS.com։ 9 августа 2001։ Վերցված է 2017-07-2017
3. ↑  «Тарлач: "ЦСКА – самый серьезный проект в Европе"»։ *РБК*։ sport.rbc.ru։ 2003 թ․ սեպտեմբերի 19։ Վերցված է 2017 թ․ հուլիսի 20

Արտաքին հղումներ
----------------

* Профиль на сайте БК ЦСКА
* Профиль на сайте испанской лиги
* Статистика выступлений в НБА
**Զինված ուժերի հարավային խումբ**, եղել է խորհրդային զորամիավորում կազմավորված Երկրորդ համաշխարհային պատերազմից հետո, առավելապես 1956 թվականի հեղափոխության ժամանակ։

Առաջին կազմավորում
------------------

Ստեղծվել է 1945 թվականի հունիսի 15-ին։ Ռումինիայում և Բուլղարիայում եղած 26-րդ և 37-րդ բանակների (3-րդ ուկրաինական ռազմաճակատից), նաև Հարավսլավիա հասած զորամիավորման հիման վրա ձևավորվում է Հարավային ուժերի խմբավորումը։ Նրա հրամանատարն էր Ֆյոդոր Տոլբուկինը։ 1946 թվականին 37-րդ բանակը վերածվել էր 10-րդի, իսկ 57-րդը` 9-րդի և նույնպես մտել էր Հարավային ուժերի խումբը։ 1947 թվականի հունվարին գեներալ- գնդապետ Վյաչեսլավ Ցվետաևը հրամայել է լուծարել խումբը։ Փարիզի խաղաղության պայմանագիրը կնքելուց հետո` 1947 թվականին, SGF-ը լուծարվում է HQ 26-րդ բանակի հետ մեկտեղ, և նրա գործառույթներն անցնում է 10-րդ մեքենայացված բանակին։

Երկրորդ կազմավորում
-------------------

Խումբը վերստեղծվել է իր անձնակազմով 1955 թվականի սեպտեմբերին (թեև խորհրդային աղբյուրները այդ կարծիքին չեն։ Նրանք ասում են, որ այն ստեղծվել է 1956 թվականի նոյեմբերի 24-ին)։ Նշվում է, որն այն վերստեղծվել է 1955 թվականին վերահսկելու համար Հունգարիայում եղած խորհրդային զորքերին նախկին Կենտրոնական խմբավորման լուծարվելուց հետո։ Գործել են 2-րդ գվարդիական մեքենայացված Նիկոլաևյան դիվիզիան, 17-րդ գվարդիական մեքենայացված ստորաբաժանումը, երկու օդային դիվիզիա և ուրիշ զորքեր նույնպես։ Լենսկին ասում էր, որ նրանց ֆունկցիան եղել է փակել սահմանը չեզոք Ավստրիայով և ապահովել կապը ԽՍՀՄ-ից զորքերի առաջխաղացման ժամանակ։

### Հունգարական հեղափոխություն

33-րդ գվարդիական մեքենայացված դիվիզիան ստանձնել է Հունգարական հեղափոխությունը Բուդապեշտում ճնշելու գլխավոր դերը։ Նրանում կար 31.500 մարդ։ Խորհրդային տվյալների համաձայն` կորցրել է 14 տանկ, 9 զրահապատ մեքենա։ 7 ամիս անց` 1957 թվականի մայիսի 28-ին, ԽՍՀՄ-ի և Հունգարիայի միջև պայմանագիր է ստորագրվել Հարավային ուժերի խմբում Խորհրդային զորքերի կարգավիճակի մասին։

11-րդ մեքենայացված գվարդիական և 128-րդ գվարդիական հրաձգային դիվիզիաները վերադարձել են Կարպատյան զինվորական օկրուգ և փոխարինել 21-րդ Պոլտավա տանկային գվարդիական դիվիզիային և 27-րդ Չերկաս մոտոհրաձգային բաժնին։ Երկուսն էլ գտնվում էին Կարպատյան զինվորական 38-րդ բանակի հրամանատարության ներքո։ 2-րդ մեքենայացված գվարդիական դիվիզիան վերակազմավորվում է որպես 19-րդ տանկային գվարդիական դիավիզիա, իսկ 17-րդ գվարդիական մեքենայացված դիվիզիան վերակազմավորվում է որպես 17-րդ գվարդիական մոտոհրաձգային դիվիզիա։ 33-րդ գվարդիական մեքենայացված գվարդիական դիվիզիան վերափոփվում է 35-րդ գվարդիական Խարկով մեքենայացված դիվիզիայի։

Ծանոթագրություններ
------------------

1. ↑  «Толбухин Фёдор Иванович»։ *www.warheroes.ru*։ Վերցված է 2016 թ․ փետրվարի 8
2. ↑  Feskov et al 2013.
3. ↑  «Цветаев Вячеслав Дмитриевич»։ *www.warheroes.ru*։ Վերցված է 2016 թ․ փետրվարի 8

Արտաքին հղումներ
----------------

* Soviet Southern Group of Forces in Hungary
**Զինվոր Շվեյկի հուշարձան** (ռուս.՝ Памятник солдату Швейку), քաջարի զինվոր Շվեյկին նվիրված հուշարձան Սամարայում։ Տեղադրվել է 2013 թվականին Կույբիշև և Նեկրասովյան փողոցների հատման անկյունում։

Պատմություն
-----------

Զինվոր Շվեյկի հուշարձանի ստեղծումը նվիրված է «Քաջարի զինվոր Շվեյկի արկածները» երգիծական վեպի հեղինակի՝ Յարոսլավ Հաշեկի 130-րդ ամյակին, ով 1918 թվականին ապրել է Սամարայում։ Քանդակը տեղադրված է նախկին «Սան Ռեմո» հյուրանոցի շենքի կողքին, որտեղ ապրել է չեխ գրողը։ Հուշարձանը ստեղծվել է Պետական դումայի պատգամավոր Ա. Ե. Խինշտեյնի առաջարկով։ Հուշարձանի հեղինակներն են սամարացի քանդակագործներ Ալեքսանդր Կուկլևը, Նիկոլայ Կուկլևը և Քրիստինա Ցիբերը, որոնք կոմպոզիցիայի ստեղծման համար օգտագործել են ստեղծագործության էկրանավորված տարբերակը և արխիվային նյութեր՝ 20-րդ դարի 1-ին կեսի ավստրիական բանակի զինվորական համազգեստի համար։ Հուշարձանը նյութը բրոնզ է, ստեղծվել է Իժևսկի ձուլագործարանում։ Շվեյկի հուշարձանը համալրել է Սամարայի փողոցներում տեղադրված գրական և ֆիլմերի մյուս հերոսների շարքը։

Քանդակը պատրաստված է բրոնզից՝ բնական մեծությամբ։ Շվեյկը պատկերված է նստած վառոդի տակառին, ձեռքին՝ ծխամորճ, այնպես, ինչպես հրատարակվել է 1911 թվականին «Քաջարի զիվոր Շվեյկը սովորում է պիրոքսիլինից օգտվել» պատմության մեջ։ Շվեյկի ոտքերի մոտ տեղադրված է շան քանդակը, քանի որ Շվեյկը պատերազմից առաջ շան ձագեր է վաճառել։

Հուշարձանի բացումը տեղի է ունեցել 2013 թվականի նոյեմբերի 15-ին։ Բացման արարողությանը Ռուսաստանի մշակույթի փոխնախարար Գրիգորի Իվլիևը նշել է.

|  |  |  |
| --- | --- | --- |
|  | Ուրախալի է, որ Սամարայի իշխանությունները զարդարում են քաղաքը և ստեղծում մշակութային տարրեր։ Նմանատիպ հուշարձաններ միավորում են ռուսական քաղաքներն ամբողջ աշխարհում։ |  |

Արտաքին հղումներ
----------------

* Дмитрий Ширкин (2013-11-15)։ «В Самаре открыли памятник бравому солдату Швейку» (ռուսերեն)։ Российская газета։ Վերցված է 2015-11-17
* «В Самаре открыт памятник бравому солдату Швейку» (ռուսերեն)։ ТАСС։ 2013-11-15։ Վերցված է 2015-11-17
* *Ева Нестерова.* Бравый солдат на фоне «Трёх вязов». «Самарская газета», 10.07.2014
**Զոյի Կոնստանտոպուլու** (հուն․՝ Ζωή Κωνσταντοπούλου, դեկտեմբերի 8, 1976(1976-12-08), Աթենք, Հունաստան), հույն իրավաբան (մասնագիտացած է միջազգային իրավունքի և մարդու իրավունքների ոլորտում) և ձախ քաղաքական գործիչ։

Կենսագրություն
--------------

«Սև գնդապետների» բռնապետության դեմ պայքարող ձախ ակտիվիստների դուստրը, նրա հայրը՝ Նիկոս Կոնստանտոպուլոսը, Սիրիզա կուսակցության առաջնորդն էր։ Առաջին անգամ խորհրդարան է անցել 2012 թվականի մայիսի ընտրություններում, վերընտրվել է 2012 թվականի հունիսին՝ իր ընտրատարածքի ռեկորդային քվեներով։ 2015 թվականի հունվարի 27-ին նա առաջադրվել էր Հունաստանի խորհրդարանի խոսնակի պաշտոնում։ Նա ընտրվել է 2015 թվականի փետրվարի 6-ին ռեկորդային 235 ձայնով (300 ձայնից, նրա օգտին քվեարկել են բոլոր խորհրդարանական խմբակցությունները, բացի ուլտրաաջ Ոսկե լուսաբանից և Հունաստանի ստալինիստական Կոմկուսից), դառնալով երկրի պատմության մեջ Հունաստանի խորհրդարանի ամենաերիտասարդ ղեկավարը։

Նախաձեռնել և ղեկավարել է Հունաստանի արտաքին պարտքի աուդիտի հանձնաժողովը, որի աշխատանքը համակարգել է Էրիկ Տուսենը։ Նա քննադատել է իր կուսակից վարչապետ Ալեքսիս Ցիպրասի զիջումները, միջազգային վարկատուներին և դեմ է հանդես գալիս Հունաստանի համար վերջինիս կողմից ներկայացվող «խիստ խնայողության» պահանջներին։ Նաև նախաձեռնել է երկու խոշոր կոռուպցիոն գործերի՝ «Siemens» ընկերության հետ կապված սկանդալի և «Լագարդի ցուցակից» հույն օլիգարխների հարկերից խուսափելու գործով դատավարություն, ինչպես նաև նախագահել է պրոֆիլային հանձնաժողովում, որը Գերմանիայից փոխհատուցում էր պահանջում Երկրորդ համաշխարհային պատերազմում օկուպացիայի համար։

Արմատական ձախերի կոալիցիայի (Սիրիզա) նախկին ակտիվիստուհին 2015 թվականի սեպտեմբերի 20-ի ընտրություններում առաջադրվել էր Սիրիզա անջատված «Ժողովրդական միասնություն» կուսակցության «ձախ պլատֆորմ» հիմնադրված կուսակցությունից։ 2016 թվականի ապրիլի 19-ին գործարկել է սեփական ձախակողմյան «Ազատության կուրս» կուսակցությունը։

Ծանոթագրություններ
------------------

1. ↑  *Пілаш Д.* СИРИЗА: от А до Ω — анализ истоков, развития, идеологии и деятельности Коалиции в контексте греческой политики // Спільне, 28.01.2016.(ուկր.)
2. ↑  *Сувлис Г. Фишер Л.*. Как СИРИЗА перестала беспокоиться и полюбила статус-кво // Сентябрь, 11.09.2017.
3. ↑  «Lafazanis: Drachma not a catastrophe for Greece»։ Proto Thema։ սեպտեմբերի 8, 2015։ Վերցված է սեպտեմբերի 9, 2015
4. ↑  Evgenia Choros (2016-04-15)։ «Zoe Konstantopoulou to Present New Party ‘Course of Freedom’»։ *Greek Reporter*։ Վերցված է 2016-05-24
**Դևիդ Փոլ** (անգլ.՝ David Paul, մարտի 8, 1957(1957-03-08), Հարթֆորդ - մարտի 6, 2020(2020-03-06), ԱՄՆ), ամերիկացի դերասան, պրոդյուսեր և հեռուստահաղորդավար։

Կենսագրություն
--------------

Դևիդ Փոլը ծնվել է 1957 թվականի մարտի 8-ին, իր երկվորյակ եղբայր Փիթեր Փոլից առաջ, դառնալով երրորդ երեխան ընտանիքում։ Դևիդի հայրենիքը ԱՄՆ Կոնեկտիկուտ նահանգի Հարթֆորտ փոքրիկ քաղաքն է։

Դեռահաս Դևիդը զբաղվում էր ամերիկյան ֆուտբոլով և ըմբշամարտով, երկու մարզաձևերն էլ պահանջում էին զգալի ֆիզիկական ուժ։ Ավելի ուշ զբաղվել է բացառապես բոդիբիլդինգով։

Յոթանասունականների վերջում երիտասարդ եղբայրներ Դևիդն ու Փիթեր Փոլը բացեցին իրենց ատլետիկ դահլիճը «Մետաղի տուն» անունով։ Բայց հետո նրանք տեղափոխվեցին Կալիֆոռնիա։

Ակտիվ մարզումների ժամանակ եղբայրները մարզվել են հայտնի Gold's Gym դահլիճում՝ Պետեր Գրիմկովսկու ղեկավարությամբ։

1983-2005 թվականներին եղբայրները նկարահանվել են ավելի քան մեկ տասնյակ կինոկարտինում, որոնցից ամենահայտնին 1994 թվականին նկարահանված «Դայակներ» («Twin Sitters») կատակերգական ֆիլմն է։ Ֆիլմը գրավել է հանդիսատեսի ուշադրությունը գլխավոր հերոսների, երկվորյակներ Դևիդ և Փիթեր Ֆալկոնեի շնորհիվ։

2020 թվականի մարտի 7-ին հայտնի է դարձել այն մասին, որ մարտի 6-ին 62 տարեկան հասակում մահացել է Դևիդ Փոլը։ Դևիդ Փոլի մահվան մասին լուրը հայտնել է իր երկվորյակ Փիթերը։

Ֆիլմագրություն
--------------

| Տարի |  | Հայերեն անվանում | Բնօրինակ անվանում | Դեր
 |
| --- | --- | --- | --- | --- |
| 1983 | ֆ | Վաշինգտոնյան տաքսի | *D.C. Cab* | *Բազի* |
| 1984 | ս | Ճանապարհների ասպետ | *Knight Rider* | *Կլիֆթոն* |
| 1984 | ֆ | Ֆլամինգոյի տղան | *The Flamingo Kid* | *Տուրկ* |
| 1987 | ֆ | Բարբարոսները | *The Barbarians* | *Գոռ* |
| 1989 | ֆ | Մտածել խորը | *Think Big* | *Վիկտոր* |
| 1989 | ֆ | Կողոպտիչները մեծ ճանապարհից | *The Road Raiders* | *Բլաք* |
| 1989 | ֆ | Հոլիվուդի ուրվականը | *Ghost Writer* | *Մարկո* |
| 1992 | ֆ | Կրկնակի խնդիրներ | *Double Trouble* | *Դևիդ Ջեյդ* |
| 1994 | ֆ | Բնածին մարդասպաններ | *Natural Born Killers* | *The Hun Brothers* |
| 1994 | ֆ | Դայակներ | *Twin Sitters* | *Դևիդ Ֆալկոնե* |
| 2005 | ֆ | Անսիրտ | *Souled Out* | *Այս Սթիվենս* |
| 2013 | ֆ | Պանդոկ Ֆեյթ փողոցի անկյունում | *Faith Street Corner Tavern* | *Դևիդ Փելպին* |

Ծանոթագրություններ
------------------

1. ↑  David Paul — One of the ‘Barbarian Brothers’ passes away
2. ↑  «David Paul»։ IMDb։ Վերցված է 2018-12-25
3. ↑  Умер актер и бодибилдер Дэвид Пол

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · Rotten Tomatoes |
|  |
| Չափորոշչային վերահսկողություն | BNF: 14214377n · ISNI: 0000000003341557 · LCCN: no2012073655 · VIAF: 250505741 · WorldCat VIAF: 250505741 |

 |
**Գոմբե ազգային պարկը** (հաճախ, բայց ոչ ճիշտ՝ «**Գոմբե Սթրիմ ազգային պարկ**» անգլ.՝ Gombe Stream National Park), ազգային պարկ Տանզանիայում, որը գտնվում է Կիգոմայի շրջանի արևմուտքում, Կիգոմայի շրջանի մայրաքաղաք Կիգոմայից 20 կմ հյուսիս։ Հիմնվել է 1968 թվականին։ Գոմբեն Տանզանիայի ամենափոքր ազգային պարկերից մեկն է՝ ընդամենը 13.5 քառակուսի մղոն (35 կմ²) տարածքով՝ Տանգանիկա լճի ափին։ Տարածքը տարբերվում է բարձր հովիտներով, հարուստ է բուսական և կենդանական աշխարհով։ Ազգային պարկ կարելի է հասնել միայն նավով։ Այն հայտնի է անգլիացի պրիմատոլոգ Ջեյն Գուդոլլի շիմպանզեների վրա կատարված իր վարքագծային հետազոտությունների շնորհիվ։ Կասեկելա շիմպանզեների համայնքը, որը հիշատակվում է մի քանի գրքերում և վավերագրական ֆիլմերում, ապրում է Գոմբե ազգային պարկում:.

Գոմբեի ֆաունայի և ֆլորայի բազմազանությունը այն դարձնում է ավելի ճանաչված զբոսաշրջային վայր։ Բացի շիմպանզեներից ու պրիմատներից, Գոմբեում կարելի է գտնել անուբիս բաբուինների, կարմիր կոլոբուսների, կարմրապոչ կապիկների, կապույտ կապիկների և կանաչ կապիկների։ Հայտնի է նաև, որ կարմրապոչ և կապույտ կապիկները հիբրիդացվում են այս տարածքում։ Պարկը ավելի քան 200 թռչունների տուն է հանդիսանում, ինչպես նաև այստեղ բնակվում են թփուտախոզերը։ Կան նաև օձերի բազմաթիվ տեսակներ, և երբեմն կարող է հանդիպել սովորական գետաձիերի և աֆրիկյան ընձառյուծների։ Այգու այցելուները կարող են շրջել անտառում, որպեսզի դիտեն շիմպանզեներին։

Ծանոթագրություններ
------------------

1. ↑  Tanzania National Parks: "Gombe Stream National Park" Archived 2012-09-15 at the Wayback Machine. Error in webarchive template: Check `|url=` value. Empty.
, 2008.
2. ↑  The Jane Goodall Institute: "Gombe Stream Research Center", 2008.
3. ↑  PBS: Nature- "Jane Goodall’s Wild Chimpanzees", 1996.
4. ↑  Goodall, J. (1986)։ *The Chimpanzees of Gombe: Patterns of Behavior*։ The Belknap Press of Harvard University Press։ էջ 84։ ISBN 0-674-11649-6
5. ↑  Detwiler Kate M. (2004 թ․ հունվարի 1)։ Glenn Mary E. Cords Marina, eds.։ *Hybridization between Red-tailed Monkeys (Cercopithecus ascanius) and Blue Monkeys (C. mitis) in East African Forests*։ Developments in Primatology: Progress and Prospects (անգլերեն)։ Springer US։ էջեր 79–97։ ISBN 978-0-306-47346-3
6. ↑  African Ape Study Sites: "Gombe National Park, Tanzania" Archived 2010-06-21 at the Wayback Machine. 1999.
Անվան այլ կիրառումների համար տե՛ս՝ Էտյուդ (այլ կիրառումներ)

**Էտյուդ** (ֆր.՝ étude) ոչ մեծ ծավալի նվագարանային (գործիքային) պիես, նախատեսված որպես վարժություն՝ կատարման տեխնիկական բարդությունը յուրացնելու և կատարողական վարպետությունը բարձրացնելու համար։

Պատմություն
-----------

Էտյուդի ժանրը հայտնի է 18-րդ դարից։ Էտյուդներ գրող կոմպոզիտորների մեջ ավելի շատ հայտնի է Կառլ Չեռնին․ նա հազարից ավել տարբեր տեսակի և տարբեր տեխնիկական մակարդակների դաշնամուրային էտյուդների հեղինակ է, որոնք համախմբված են («Մատների վարժվածության դպրոց», «Ֆուգայի դպրոց» և այլն) ամբողջական շարքի մեջ։ Ֆրեդերիկ Շոպենն էտյուդը հասցրեց մի նոր մակարդակի․ նրա էտյուդները ոչ միայն համարվում են կատարողական տեխնիկայի վարժություններ, այլ նաև ունեն մեծ գեղարվեստական արժեք և հաճախ են կատարվում համերգների ժամանակ։ Կոմպոզիտոր-ռոմանտիկները հաճախ էտյուդները համախմբում են որոշակի խմբերի մեջ, որոնք նման են սյուիտներին։ Դաշնամուրի համար էտյուդներ գրած հայտնի կոմպոզիտորներից են Ռոբերտ Շումանը («Սիմֆոնիկ էտյուդներ», օպուս 13), Ֆերենց Լիստը («Բարձրագույն հմտության էտյուդներ», որն այլ կերպ կոչվում է տրանսցենդենտային, մեծ համերգային էտյուդներ և այլն), Շառլ Վալանտեն Ալկան ("12 էտյուդներ բոլոր մինորային տոնայնություններում" օպ. 39, "12 էտյուդներ բոլոր մաժորային տոնայնություններում" օպ. 35, "Երեք պաթետիկ էտյուդներ" օպ. 16, "Երեք խրոխտ սկերցո էտյուդներ" օպ. 16, "Փայլուն իմպրովիզացիաների երեք խրոխտ էտյուդներ" օպ. 16," օպ․ 12b, "Երեք մեծ էտյուդ" օպ. 76, համերգային էտյուդներ "Ասպետ" սի-բեմոլ, մաժոր օպ. 17 և "Երկաթե ճանապարհ" ռե մինոր օպ. 27, Էտյուդ լյա մինոր, ինչպես նաև "12 էտյուդ ոտքերի համար" պեդալային դաշնամուրի համար), Քամիլ Սեն—Սանսը, Կլոդ Դեբյուսին և այլք։

Խաղացանկ
--------

Գոյություն ունեն տարբեր գործիքների համար գրված էտյուդներ (հաճախակի նրանց հեղինակները դառնում էին հենց կատարողները, քանի որ էտյուդ հորինելը մեծ երաժշտական հմտություններ չի պահանջում, իսկ դրանց կատարման դժվարություններն իրենց լավ հայտնի էին )։ Էտյուդային խմբեր կիթառի համար Մատեո Կարկասի, Ֆերդինանդո Կարուլիի, Մաուրո Ջուլիանի, ջութակի համար՝ Անրի Վիյոտան և Շառլ Բերիո, կլառնետի համար՝ Բորիս Դիկով և Ալեքսանդր Շտարկ և այլն։

Ծանոթագրություններ
------------------

1. ↑  записи - 19 11 2018Автор (2018 թ․ նոյեմբերի 19)։ «Музыкальный этюд»։ *musicseasons* (ru-RU)։ Վերցված է 2019 թ․ հունիսի 12
2. ↑   (ռուսերեն) *Маттео Каркасси - 25 этюдов для гитары - ноты | PrimaNota.ru*, վերցված է 2019-06-12
3. ↑  «Фердинандо Карулли «Андантино», ноты для начинающих | guitarprofy» (ru-RU)։ Վերցված է 2019 թ․ հունիսի 12
4. ↑  «Ноты. Нотомания - Ноты для гитары - Джулиани Мауро - 24 Этюда»։ *www.notomania.ru*։ Վերցված է 2019 թ․ հունիսի 12
5. ↑  «Вьётан, Анри- слушать онлайн, скачать, ноты»։ *classic-online.ru*։ Վերցված է 2019 թ․ հունիսի 12
6. ↑  «Штарк, Александр Леонидович, все ноты в Нотном архиве Бориса Тараканова. Скачать ноты бесплатно, без регистрации и смс.»։ *notes.tarakanov.net*։ Վերցված է 2019 թ․ հունիսի 12

Գրականություն
-------------

* «Этюд»։ *Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)*։ Սանկտ Պետերբուրգ։ 1890–1907
**Դևին**, քաղաք Բուլղարիայում։ Գտնվում է Սմոլյանսկի մարզում, մտնում է Դեվին համայնքի մեջ։ Բնակչությունը կազմում է 6988 մարդ։

Դևինը գտնվում է մայրցամաքային կլիմայական գոտու անցումային գոտում։ Կլիման ամռանը բնութագրվում է հով, իսկ ձմռանը՝ ուժեղ տեղումներով։ Աշունն ավելի տաք է։ Տարածաշրջանում մաքուր օդը կարևոր դեր ունիգործոն է զբոսաշրջության և առողջարանային հանգստի ոլորտում։ Դեվինը հայտնի է իր ջերմային հանքային աղբյուրներով, որոնց ջերմաստիճանը տատանվում է 16ºС-76ºС:

Քաղաքական իրավիճակ
------------------

Դևին համայնքի համայնքապետը Վասիլև Վասիլևն է։

Տնտեսություն
------------

Այս շրջանում իրականացվում է հիդրոէլեկտրակայանների մեծ շինարարություն։ Գյուղատնտեսությունն այստեղ շատ զարգացած է։ Կաթնաբուծությունը, ձկնաբուծությունը, սնկերի հավաքումն ու մշակումը, կարտոֆիլի աճեցումը և շատ ավելին մեծ նշանակություն ունեն տեղական տնտեսության համար։

Տեսարժան վայրեր
---------------

Դևինը հայտնի է իր տուրիստական գրավչությամբ։ Տարածքում շատ են տաք աղբյուրներ, որոնց կողքին կառուցված են առողջարաններ։ Այս տարածաշրջանը հայտնի էր դեռևս հնագույն ժամանակներից, երբ այստեղի տաք աղբյուրներով հիավանդություններ էին բուժվում։ Ենթադրվում է, որ այդ ջրերը բուժել են նյարդային, սրտամկանային, թոքային և մաշկային հիվանդություններ։ 
Դևինի աշխարհագարական դիրքը այնպիսին է, որ այնտեղ շատ են կիճերը, քարանձավները, անտառները, բնական արգելոցները։ Արգելոցներում կան էնդեմիկ կենդանատեսակներ։ Քարանձավներից հայտնի են Թրիգրադ, Սատանայի կոկորդի և Ջագոդին քարանձավները։

Լուսանկար
---------

Դեվին

Ծանոթագրություններ
------------------

1. ↑
2. ↑  «Девин Болгария»։ fellowtraveler.ru։ Վերցված է 2019-02-28

Արտաքին հղումներ
----------------

* Статистика населения(բուլղ.)
**ԵՊՀ տնտեսագիտության և կառավարման ֆակուլտետ**, ԵՊՀ կազմում գործող ֆակուլտետներից մեկը։

ԵՊՀ Տնտեսագիտության և կառավարման ֆակուլտետ
------------------------------------------

#### Պատմություն

ԵՊՀ-ում տնտեսագիտական կադրերի պատրաստումը սկսվել է դեռևս 1921 թվականից։ Առանձին ֆակուլտետ հիմնադրվել է 1934թ. և գործել է մինչև 1975 թվականը։ 1975-83թթ. տնտեսագետների պատրաստումը ԵՊՀ-ում ընդմիջվեց՝ կապված Երևանի ժողովրդական տնտեսության ինստիտուտի հիմնադրման հետ։ 10 տարվա ընդմիջումից հետո, 1984 թվականին համալսարանում «Տնտեսագիտական կիբեռնետիկա» անվանմամբ վերաբացվեց Ֆակուլտետը, որը 1991թ. վերանվանվեց «Տնտեսագիտության», իսկ 2014թ.՝ «Տնտեսագիտության և կառավարման» ֆակուլտետ։
Ինովացիոն լուծումների և տեխնոլոգիաների կենտրոնի միջոցով (ISTC) շնորհիվ ֆակուլտետում 2017թ. հիմնվեց նոր մագիստրոսական ծրագիր՝ «Տվյալների գիտությունը բիզնեսում», որի նպատակն է պատրաստել բարձրակարգ մասնագետներ Տվյալների գիտության ոլորտում։

Ամբիոններ
---------

Ֆակուլտետում գործում է 4 ամբիոն շուրջ 70 հիմնական դրույքովև 60 համատեղող դասախոսներով.

1. Տնտեսագիտության և միջազգային տնտեսական հարաբերությունների ամբիոն,
2. Տնտեսագիտության մեջ մաթեմատիկական մոդելավորման ամբիոն,
3. Ֆինանսահաշվային ամբիոն,
4. Կառավարման և գործարարության ամբիոն,

Ֆակուլտետի ուսուցման համակարգը եռաստիճան է` բակալավրիատ, մագիստրատուրա և ասպիրանտուրա։

Բակալավրիատ
-----------

Ֆակուլտետի բակալավրիատում ուսուցումը կազմակերպվում է երեք մասնագիտությամբ`

* «Տնտեսագիտության տեսություն»,
* «Ֆինանսներ»,
* «Կառավարում»։

Մագիստրատուրա
-------------

Ֆակուլտետում 2018թ. հունվարի 1-ի դրությամբ գործում են մագիստրոսական հետևյալ ծրագրերը`

* Տնտեսական քաղաքականություն և իրավունք
* Միջազգային տնտեսական հարաբերություններ
* Մոդելավորումը ֆինանսատնտեսական համակարգերում
* Կառավարման տեղեկատվական համակարգեր
* Տվյալների գիտությունը բիզնեսում
* Ֆինանսներ, դրամաշրջանառություն և վարկ
* Հաշվապահական հաշվառում և աուդիտ
* Գործարար կառավարում
* Ինովացիոն կառավարում
* Պետական կառավարում և տեղական ինքնակառավարում
* Ֆակուլտետում գործում է նաև հեռակա ուսուցման բակալավրիատ և մագիստրատուրա։

Վերջին մի քանի տարիներին ֆակուլտետն ավարտում են տարեկան շուրջ 500 շրջանավարտ, որից 300-ը` բակալավրիատում, 200-ը` մագիստրատուրայում։

Արտաքին հղումներ
----------------

* ԵՊՀ Տնտեսագիտության և կառավարման ֆակուլտետ Archived 2019-01-15 at the Wayback Machine.

Ծանոթագրություններ
------------------

1. ↑  «ԵՊՀ - Yerevan State University»։ *www.ysu.am*։ Վերցված է 2019 թ․ հունվարի 14
2. 1 2 3 4  «Ереванский государственный университет — Энциклопедия фонда «Хайазг»»։ *ru.hayazg.info*։ Վերցված է 2019 թ․ հունվարի 15
**Եգոր Կրասիլնիկովի առանձնատուն** (ռուս.՝ Особняк Егора Красильникова), շենք Դոնի Ռոստովում, որը կառուցվել է XIX դարի վերջին քառորդում` էկլեկտիզմի ոգով։ Առանձնատունը պատկանել է վաճառական Եգոր Կրասիլնիկովին։ Շենքը գտնվում է 1-ին Մայիսյան փողոցի և 18-րդ գծի խաչմերուկում։ Ներկայումս այնտեղ կանանց համար խորհրդատվություն է։ Եգոր Կրասիլնիկովի առանձնատունն ունի մշակութային ժառանգության տարածաշրջանային նշանակության 
օբյեկտի կարգավիճակ։

Պատմություն
-----------

1-ին Սոֆիևսկայա փողոցում (այժմ՝ 1-ին Մայիսյան) այս շենքը կառուցվել է վաճառական Եգոր Կրասիլնիկովի պատվերով։ Առանձնատանը նա ապրել է իր ընտանիքի հետ։ Տանը հաճախ տեղի էին ունենում պարահանդեսներ և ընդունելություններ։ Ընդունելությունների երկլուսավոր դահլիճի պատուհանները նայում էին 1-ին Սոֆիևյսկայա փողոցին։ Դրան կից էր ճաղաշարքով սրահը, որտեղ ելույթ էին ունենում երաժիշտները։ 18-րդ գծի ճակատի երկայնքով գտնվում էին ննջասենյակը, մանկական սենյակները, աշխատասենյակը և այլ սենյակներներ։ Ցոկոլային հարկում գտնվում էին օժանդակ տարածքները՝ խոհանոցը, լվացքատունը և ծառաների սենյակները։ Ախոռը, կառքամառանը և սառցասենյակը գտնվում էին բակում։

1922 թվականին՝ խորհրդային իշխանության հաստատումից հետո շենքն ազգայնացվեց։ Առանձնատանը տեղակայվեց քաղցած և տկար երեխաների օգնության «Մի կաթիլ կաթ» հատուկ կետը։  1927 թվականի տվյալներով շենքում գտնվել է խորհրդատվություն կանանց համար։ 1943-1954 թվականներին Կրասիլնիկովի նախկին առանձնատանը գործել է պոլիկլինիկա, իսկ 1954-1976-ին՝ մանկական խորհրդատվություն։ 1976-ից մինչ այժմ շենքում տեղակայվում է խորհրդատվություն կանանց համար։ 2015 թվականի մարտի 29-ին շենքը հրդեհվել է։

Ճարտարապետություն
-----------------

Եգոր Կրասիլնիկովի առանձնատունը կառուցված է էկլեկտիզմի ոգով։ Միահարկ շենքի գլխավոր ճակատն ուղղված է 1-ին Մայիսյան փողոցին։ Նրա միջնամասը քիչ բարձրացված է և ավարտվում է ատտիկոսով։ Անկյուններում տեղադրված են քառանիստ գմբեթներ։ Շենքը շքեղորեն զարդարված է ծեփվածքով և սվաղով, նրա ձևավորման մեջ առկա են բարոկկոյի և վերածննդի տարրեր։ Դեկորատիվ տարրերի թվում են կալունակներ, լողաթներ, ծոփոր, դրասանգներ, կանանց գլուխներ, Հերմեսի դիմակներ, որմնասյուներ և կամարաղեղներ։ Շինությունն ունի հատակագծման միջանցքային համակարգ՝ սենյակների միա- և երկկողմանի դասավորությամբ։

Ծանոթագրություններ
------------------

1. 1 2 3 4  *Есаулов Г. В. Черницына В. А.* Архитектурная летопись Ростова-на-Дону. — 2-е изд.. — Ростов-на-Дону, 2002. — С. 91—93. — ISBN 5-8456-0489-3
2. ↑  «Ростов-на-Дону (объекты культурного наследия регионального значения)»։ Официальный портал Правительства Ростовской области։ Վերցված է 2013-10-10
3. ↑  «Пролетарский район. Памятники архитектуры района»։ rostov-gorod.ru։ Վերցված է 2013-10-11
4. ↑  В Ростове горела женская консультация и гаражи
**Էդեն Ալեն** (եբրայերեն՝ עדן אלנה‎, ամհարերեն՝ ኤደን አለነ, մայիսի 7, 2000(2000-05-07), Երուսաղեմ, Իսրայել), իսրայելցի երգչուհի։ Իսրայելի ներկայացուցիչը «Եվրատեսիլ-2021» երգի մրցույթում։ Սկզբում նա պետք է ներկայացներ Իսրայելը ներկայումս չեղյալ հայտարարված «Եվրատեսիլ-2020»-ում՝ 2020 թվականի մայիսի 12-ին կայանալիք մրցույթի առաջին կիսաեզրափակիչում «Feker Libi» երգով։

Կենսագրություն
--------------

Ծնվել է Երուսաղեմում՝ եթովպացի հրեաների ընտանիքում։

2017 թվականի հոկտեմբերին մասնակցել է «X Factor» շոուի իսրայելական տարբերակի երրորդ սեզոնին։ Առաջին ունկնդրման ժամանակ կատարել է Դեմի Լովատոյի «Stone Cold» երգը։ 2018 թվականի հունվարին Ալենը հաղթել է եզրափակչում։

2018 թվականի դեկտեմբերին թողարկել է «Better» դեբյուտային սինգլը։

2019 թվականի փետրվարին՝ Իսրայելում կայանալիք Եվրատեսիլ երգի մրցույթի նախաշեմին, Ալենը քավեր է թողարկել Brotherhood of Man խմբի «Save Your Kisses for Me» երգի համար, որով խումբը հաղթել էր 1976 թվականին։

2019 թվականի մարտին թողարկել է երկրորդ սինգլը՝ «When It Comes to You», որի պրոդյուսերը եղել է ամերիկացի պրոդյուսեր Ջուլիան Բանետան։ Նույն թվականին մասնակցել է իսրայելական «Little Shop of Horrors» մյուզիքլի բեմադրությանը։

2019 թվականին Ալենը մասնակցել է իսրայելական «Rising Star» ռեալիթի-շոուի յոթերորդ եթերաշրջանին՝ դառնալով շոուի հաղթող։ Որպես հաղթող իրավունք է ստացել ներկայացնել Իսրայելը Եվրատեսիլ-2020 մրցույթում, սակայն մրցույթը չեղյալ է հայտարարվել COVID-19 համավարակի պատճառով։ 2020 թվականի մարտի 22-ին Իսրայելի հեռարձակողը հաստատել է, որ երգչուհին Եվրատեսիլ-2021-ին կմեկնի հաջորդ տարի:.

Սկավառակագրություն
------------------

### Սինգլներ

| Անվանում | Տարի | Ամենաբարձրհորիզոնական | Ալբոմ |
| --- | --- | --- | --- |
| «Better» | 2018 | — | Ոչ ալբոմային սինգլներ |
| «Save Your Kisses for Me» (քավեր) | 2019 | — |
| «When It Comes to You» | — |
| «Feker Libi» | 2020 | — |
| «Savior in the Sound» | — |
| «Rakata» | — |
| «Roots» | — |

Նշումներ
--------

1. ↑  Hebrew pronunciation: [[Միջազգային հնչյունական այբուբեն|[ˈʕeden ʔaˈlena]]]

Ծանոթագրություններ
------------------

1. ↑  «עדן אלנה חוזרת עם סינגל הבכורה "Better", שנה אחרי הניצחון»։ *mako*։ 2018-12-10։ Վերցված է 2020-02-05
2. ↑  «דוז פואה: עדן אלנה בביצוע מחודש לשיר אירוויזיוני»։ *פרוגי*։ 2019-02-25։ Վերցված է 2020-02-05
3. ↑  «איפה אקס פקטור? עדן אלנה מנסה לפרוץ עם מפיק-על בינלאומי ומפספסת»։ *www.maariv.co.il*։ Վերցված է 2020-02-05
4. ↑  Steven Spiteri (22 марта 2020)։ «Israel: Eden Alene back for Eurovision 2021» (անգլերեն)։ eurovisionworld։ Վերցված է 2020-03-30

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Ֆոտո, վիդեո և աուդիո | Deezer · Deezer · Deezer · Ինստագրամ · Last.fm · Spotify · ՅուԹյուբ |
|  |
| Թեմատիկ կայքեր | Allmusic · Discogs · Internet Movie Database · MusicBrainz · Rate Your Music |
|  |
| Չափորոշչային վերահսկողություն | GND: 1226882943 · VIAF: 35155464891602042187 · WorldCat VIAF: 35155464891602042187 |

 |
Ապոլոն 16 առաքելության Լուսնի իջեցվող սարքը
Մարսի բևեռային իջեցվող սարքի նախապատրաստումը
**Իջեցվող սարք**, տիեզերանավ, որը վայրէջք է կատարում աստղագիտական մարմնի մակերևույթին։ Ի հակադրություն հարվածային սարքերի, որոնք կատարում են կոշտ վայրէջք և վնասվում են կամ ոչնչանում, և արդյունքում դադարեցնում են աշխատել վայրէջքից հետո, իջեցվող սարքերը կատարում են փափուկ վայրէջք, որից հետո սարքը շարունակում է աշխատունակ մնալ։

Փափուկ վայրէջք է կատարվում սարքի անկման արագության նվազեցման միջոցով, վայրէջքի պահին զրոյական կամ սարքի վնասման համար փոքր արագության ապահովման շնորհիվ։ Արագության նվազեցման համար կիրառվում են շարժիչներ և պարաշյուտներ, կամ դրանց համադրությունը։ Մթնոլորտ ունեցող մարմինների վրա վայրէջք կատարելիս սովորաբար օգտագործվում է պարաշյուտ։ Երբեմն սարքերի վրա տեղադրվում են փոքր հրթիռային շարժիչներ, որոնք աշխատում են վայրեջքի վերջում, մեղմելով իջեցվող սարքի հպումը մակերևույթի հետ։ Այս տեսակի վայրէջքի մեխանիզմ է կիրառվում «Սոյուզ» տիեզերանավերի իջեցվող պարկուճների վայրէջքի ժամանակ։ Որոշ տիեզերական առաքելությունների ժամանակ վայրէջքի ժամանակ հարվածի մեղմման համար կիրառվում են գազերով փչվող բարձիկներ (օրինակ՝ Լունա 9 և Մարս Փաթֆայնդեր)։

Որոշ դեպքերում բախման հետևանքների հետազոտության նպատակով իջեցվող սարքերը բախվում են մակերևույթի հետ բարձր արագությամբ, այս դեպքում սարքերը անվանում են հարվածային։

Արեգակնային համակարգի մարմիններից որոշների վրա կատարվել են փափուկ կամ կոշտ վայրէջքներ՝ դրանցից են Երկիրը, Լուսինը, Վեներան, Մարսը, Մերկուրին, Սատուրնի արբանյակ Տիտանը, որոշ աստերոիդներ և գիսաստղեր։

Ծանոթագրություններ
------------------

1. ↑  Ball, Garry, Lorenz and Kerzhanovich (2006)։ «Planetary Landers and Entry Probes»
2. ↑  Phil Davis, Kirk Munsell (2009 թ․ հունվարի 23)։ «Deep Impact Legacy Site: Technology – Impactor»։ *Solar System Exploration*։ NASA / JPL։ Վերցված է 2009 թ․ ապրիլի 22
**Գորբեա բնական պարկ** (իսպ.՝ Parque natural del Gorbea), պաշտպանված տարածք Բասկերի երկրում, Բիսկայա և Ալավա նահանգների միջև (Իսպանիա)։ Աշխարհի ամենամեծ Բասկյան բնական պարկն է։ Զբաղեցնում է 20,008 հա տարածք։ Գորբեա բնական պարկը հարակից Ուրկիոլա բնական պարկի հետ միասին կարևոր բնապահպանական տարածքներ են։ Որպես բնական պարկ հայտարարվել է 1944 թվականի հունիսի 21-ին, Բասկյան կառավարության որոշմամբ՝ բնական ժառանգության պահպանման նպատակով։ Պարկն անունը ստացել է այստեղ գտնվող Գորբեա լեռից։ Վերջինս ունի 1482 մ բարձրություն։ Առանձնացնում են նաև Ալդամին Պենա (1482 մ) և Պենաս դը Իթշինա (1,373 մ) լեռները։

Հաղորդակցություն և հասանելիություն
----------------------------------

Գորբեա բնական պարկ կարելի է մուտք գործել N-240 ազգային մայրուղով, որը կապում է Բիլբաոն Վիտորիային, այն շրջանակում է պարկը արևելյան կողմից։ Արևմտյան կողմից դեպի պարկ հնարավոր է մուտք գործել AP-68 մայրուղով, ինչպես նաև Բիլբաոն Վիտորիային կապող տեղական BI-2522 և A-624 ճանապարհներով։ Օրոսկո Արտեայի BI-3513 մայրուղուց շարժվելով հյուսիս կարելի է հասնել N-622 ճանապարհին։ Պարկը հասանելի է նաև Բիլբաո և Վիտորիա կամ Բարասար Ալթուբ ավտոբուսային երթուղով։

Տեղեկատվական կենտրոններ
-----------------------

Առանձնացվում են երկու տեղեկատվական կենտրոններ. առաջինը՝ Ալավայում, Սարիա քաղաքի մոտ, իսկ մյուսը Վիլլարո քաղաքում,Վիզկայայում։ Պարկի մասին տեղեկություններ կարելի է գտնել մի շարք ցուցահանդեսներում, որտեղ հստակ ներկայացվում է պարկի բնութագիրը։

Գորբեա լեռ
----------

Հիմնական հոդված՝ Գորբեա (լեռ)
Գորբեա բնական պարկը ձևավորված է Գորբեա լեռան շուրջը։ Վերջինս ծովի մակարդակից բարձր է 1482 մ։ 1994 թվականին ընդգրկվել է Բասկյան կառավարության կողմից ստեղծած 200 կմ² ազգային պարկում։ Լեռան վրա տեղակայված է մետաղյա խաչ։

Կլիմա
-----

Գորբեա ազգային պարկի աշխարհագրական դիրքը մեծ ազդեցություն ունի կլիմայի ձևավորման գործում։ Տեղումները հիմնականում թափվում են ամռանը, թեև աշնան և ձմռան ամիսները նույնպես անձրևոտ են։ Ընդհանուր առմամբ առավել շատ տեղումներ մոտավորապես 2000 մմ թափվում են հյուսիսային լանջում՝ 1300մ բարձրության վրա (լեռնային կլիմայական գոտում)։ Այստեղ միջին ջերմաստիճանը հովիներում հասնում է 12 °C-ի, իսկ Բասկյան բարձրադիր գոտիներում՝ 8 °C։ Բիսկայայի և Ալավայի և՛ ջերմաստիճանի, և՛ տեղումների քանակի ակնհայտ տարբերությունը պայմանավորված է լեռան հյուսիսային և հարավային կողմերում տարածված կլիմայական գոտիներով։

Պատկերասրահ
-----------

* 
* 
* 
* 
*

Ծանոթագրություններ
------------------

1. 1 2  Nationally designated areas (CDDA)
2. ↑  «Gorbeia Natural Park»։ *Basque Country Tourism* (en-GB)։ 2016-12-01։ Վերցված է 2020-07-21

Արտաքին հղումներ
----------------

* Parque Natural del Gorbea
* The Gujuli Waterfall
* Turismo en Euskadi Archived 2007-06-09 at the Wayback Machine.
* 
* 
* 
* Archived 2011-07-22 at the Wayback Machine.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | VIAF: 316733919 · WorldCat VIAF: 316733919 |

 |
**Իսահակ Միլչին** (բելառուս․՝ Ісаак Іосіфавіч Мільчын, 1894, Ivianiec - 1941, Minsk Ghetto, Մինսկ), խորհրդային գեղանկարիչ և գծանկարիչ։

Նկարիչ Լև Միլչինի (1920-1987) հայրն է։

Կենսագրություն
--------------

«Թաղում», 1927
Իսահակ Միլչինը ծնվել է 1894 թվականին Իվենեց բնակավայրում (այժմ` Մինսկի մարզ), հրեաների ընտանիքում։ Տասնհինգ տարեկանում Մինսկում ընդունվել է Ե. Կրյուգերի նկարչական դպրոցը, նրա ուսման վարձը վճարում էին ծնողները։

1911 թվականին տեղախոխվել է Գերմանիա, որտեղ սովորել է Բեռլինի գեղարվեստի դպրոցում։ Առաջին համաշխարհային պատերազմի սկսվելուց հետո վերադարձել է տուն։ 1921 թվականից մասնակցել է նկարչական ցուցահանդեսների։ Սովորել է Վիտեբսկի Յու․ Պենի նկարչության և գեղարվեստի դպրոցում, այնուհետև սովորել է Վիտեբսկի գեղարվեստի ուսումնարանում։ 1925 թվականից ապրել է Մինսկում (Ազատության հրապարակ, 28)։ 1929 թվականին սովորել է Մինսկի կերպարվեստի դպրոցում, Վ․ Վոլկովի ղեկավարությամբ։

1927 թվականից մինչև 1930 թվականը եղել է Նկարիչների համաբելառուսական միության անդամ։ 1929 թվականին ցուցադրվել է Համաբելառուսական երրորդ ցուցահանդեսում։ 1930-ական թվականներին մասնակցել է Բելառուսի պետական հրեական թատրոնի մի շարք ներկայացումների, մասնավորապես` Ա. Գոլդֆադենի «Կախարդուհի» ներկայացման ձևավորմանը։ Հայրենական մեծ պատերազմի սկսվելուց հետո Իսահակ Միլչինը չի կարողացել տարահանվել Մինսկից։

Մահացել է 1941 թվականին, Մինսկի գետտոյում։

Ստեղծագործություն
-----------------

Իր նկարներում («Թաղում», «Հարսանիք», «Հրեական տեսակներ», «Հրեական վայրեր» գրաֆիկական ցիկլ) Իսահակ Միլչինը մեծ ուշադրություն է դարձրել հրեական թեմաներին։

«Թաղում» նկարը գտնվում է Բելառուսի գեղարվեստի ազգային թանգարանի ֆոնդում։ Նրա մյուս աշխատանքների գտնվելու վայրը հաստատված չէ։

Գրականություն
-------------

* Залатыя арэхі : казка / Ілары Барашка; малюнкі і вокладка І. Мільчына. — Мінск, 1930.
* Беларускі саюз мастакоў, 1938—1998 : энцыклапедычны даведнік. — Мінск, 1998.

Ծանոթագրություններ
------------------

1. 1 2 3 4  *А. Школьный* Отец и сын // *Мишпоха*. — № 25.
2. 1 2 3  «Мильчин Исаак Иосифович»։ artbelarus.by։ Վերցված է 2016-01-10
**Դավիդ (քաղաք)** (իսպ.՝ San José de David), Պանամայի արևմուքում տեղակայված քաղաք։ Հիմնադրվել է 1602 թվականին։ Նահանգի վարչական կենտրոնը Չիրիկին է։ Բնակչությունը 124500 մարդ է։ Քաղաքի միջով է անցնում Պանամերիկյան մայրուղին։

Տնտեսություն
------------

Դավիդը Պանամայի երրորդ մեծ քաղաքն է։ Սա երկրի առավել ինդուստրացված քաղաքներից մեկն է և հանդիսանում է ծանր արդյունաբերության, հաղորդակցության և բարձր տեխնոլոգիաների արտադրության կենտրոն։ Քաղաքը ակտիվ առևտրային կապերի մեջ է հարևան Կոստա - Ռիկայի և Կենտրոնական Ամերիկայի այլ երկրների հետ։ Քաղաքը երկրի մյուս մասի հետ կապված է պանամաամերիկյան մայրուողու միջոցով։ Քաղաքում կա միջազգային օդանավակայան։ Լավ զարգացած է զբոսաշրջությունը։

Աշխարհագրություն
----------------

Դավիդը գտնվում է Խաղաղ օվկիանոսի և Կորդիլեռների միջև գտնվող Չիրիկայի նահանգի կենտրոնական մասում գտնվող հարթավայրում։ Քաղաքի միջով է անցնում Դավիդ գետը։ Քաղաքից հյուսիս՝ 40կմ հեռավորության վրա է գտնվում Բարու չգործող հրաբուխը, որը Պանամայի ամենաբարձր լեռն է։ Խաղաղ օվկիանոսի Չիրիկայի ծոցի արևելյան մասում է գտնվում Կոյբա կղզին, որտեղ էլ տեղակայված է ազգային ծովային պարկը։ Կոստա-Ռիկայի միջև սահմանը 30կմ է։ Դավիդը Պանամայի մայրաքաղաքից գտնվում է 434 մետր հեռավորության վրա։

Ներքին տեղանք
-------------

Դավիթի բնակչության խտությունը բավականին ցածր է, ընտանիքների մեծ մասը ապրում է առանձին մեկհարկանի տներում։ Քաղաքի շրջանների մեծ մասը, ներառյալ կենտրոնական, գործարար շրջանը, ներկայացված են մի քանի բարձրահարկ շենքերով։ Քաղաքի մի քանի հյուրանոցներ, բանկեր, խաղատեր և բնակելի տներ ունեն երկուսից հինգ հարկանի շենքեր։ Առավել հայտնի շրջանները գտնվում են քաղաքի հյուսիսային և հյուսիս-արևմտյան շրջաններում։ Քաղաքում կա նաև առևտրային մեծ կենտրոն։ Քանի դեռ Չիրիկի շրջանը շարունակում է գրավել զբոսաշրջիկների ուշադրությունը՝ առավել զարգացած է զբոսաշրջության ենթակառուցվածքը։

### Կլիմա

Քաղաքն ունի Կենտրոնական Ամերիկայի ամենատաք կլիման, բայց ծայրամասերում ջերմաստիճանը կտրուկ նվազում է։ Դավիթի կլիման արևադարձային մուսսոնային է՝ տոթ։ Դեկտեմբերի կեսերից մինչև ապրիլի կեսերը և ավելի երկար կլիման չորային է, ապրիլի կեսերից մինչև դեկտեմբեր խոնավ է ու շոգ:

|  **Ջերմաստիճանի և տեղումների տարեկան միջին ցուցանիշները Դավիդ (քաղաք)ում** |
| --- |
| Ամիս | հունվ | փետ | մարտ | ապր | մայ | հուն | հուլ | օգոս | սեպ | հոկ | նոյ | դեկ |

Պատկերասրահ
-----------

* 
* 
* Մթերային խանութՄթերային խանութ
* Դավիդի փողոցներից մեկըԴավիդի փողոցներից մեկը

Ծանոթագրություններ
------------------

1. ↑
2. ↑  Давид. Описание города.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · Open Directory Project |
|  |
| Բառարաններ և հանրագիտարաններ | Բրիտանիկա · Մեծ կատալոնական · Մեծ նորվեգական |
|  |
| Չափորոշչային վերահսկողություն | BNE: XX5056355 · LCCN: n81131553 · VIAF: 127856133 · WorldCat VIAF: 127856133 |

 |
**Ելիզավետա, Հարավսլավիայի արքայադուստրը** (սերբ.՝ Кнегиња Јелисавета Карађорђевић, ապրիլի 7, 1936(1936-04-07), Բելգրադ, Հարավսլավիայի Թագավորություն), Հարավսլավիայի գահապահ` Պավել Կարագեորգևիչի և Հունաստանի և Դանիայի արքայադուստր` Օլգայի միակ դուստրը ամերիկացի դերասանուհի Քեթրին Օկսերբերգի մայրը։

Կենսագրություն
--------------

Նա ծնվել է Սպիտակ պալատում, Բելգրադում։ Ելիզավետան Հարավսլավիայի իշխան` Պավել Կարագեորգևիչի և Հունաստանի և Դանիայի արքայադուստր` Օլգայի երրորդ երեխան է և միակ դուստրը։ Նրա ավագ եղբայներն են` Հարավսլավիայի արքայազներ` Նիկոլասն ու Ալեքսանդրը։ Նա Իսպանիայի Սոֆիա թագուհու և Ուելսի արքայազն Չարլզի երկրորդ զարմուհին է։

Ամուսնություններ և երեխաներ
---------------------------

1961 թվականի հունվարի 19-ին արքայադուստրը ամուսնացել է Հովարդ Օքսենբերգի հետ, նրանք երկու դուստր ունեն` Քեթրինն ու Քրիստինան։ 1969 թվականաին Ելիզավետան բաժանվել է առաջին ամուսնուց։ Երկորդ անգամ ամուսնացել է 1969 թվականի սեպտեմբերին` Նիլ Ռոկսբուրգ Բալֆորի հետ, այդ ամուսնությունից ծնվել է որդին` Նիկոլասը։ 1987 թվականին փետրվարի 28-ին ամուսնացել է Մանուել Ուլոա Էլիասի (Manuel Ulloa Elias)` Պերուի նախկին վարչապետի հետ։ Երկրորդ և երրորդ ամուսնությունների արանքում սիրային հարաբերությունների մեջ էր բրիտանացի դերասան Ռիչարդ Բյորտոնի հետ։

Կրթություն
----------

Արքայադուստր Ելիզավետան սովորել է Հարավաֆրիկյան Հանրապետությունում, Մեծ Բրիտանիայում, Շվեյցարիայում, գեղարվեստի պատմություն է ուսումնասիրել Փարիզում։ Տիրապետում է անգլերեն, ֆրանսերեն, իսպաներեն, իտալերեն, սերբերեն լեզուներին։ Սերբիայի քաղաքացի է։ Նախկինում երկու քաղաքացիություն ուներ`Սերբիայի քաղաքացի լինելուց զատ, նաև ԱՄՆ-ի քաղաքացի էր, սակայն 2012 թվականին հրաժարվել է Ամերիկայի քաղաքացիությունից «հուզական պատճառներից» ելնելով։

Քաղաքական ակտիվություն
----------------------

Արքայադուստրը մասնակցել է նախկին Հարավսլավիայի ժողովուրդների միջև խաղաղության հաստատման գործընթացին։ 1999 թվականին Հարավսլավիայի ռմբակոծման ժամանակ ակտիվորեն քննադատել է ՆԱՏՕ-ին ամերիկյան հեռուստաալիքներով։ Չնայած գահաժառանգ Ալեքսանդրի առարկություններին` 2004 թվականի նախագահական ընտրություններին առաջադրել է իր թեկնածությունը։ Նա 63 991 հազար ձայն է հավաքել, կամ 2,01%, 15 թեկնածուների շարքում զբաղեցնելով 6-րդ տեղը։ 2001 թվականից ապրում է Բելգրադում։

Ծանոթագրություններ
------------------

1. 1 2 3 4 5 6 7  *Lundy D. R.* The Peerage
2. 1 2  GeneaStar
3. 1 2  *Deutsche Nationalbibliothek* Record #142902500 // Gemeinsame Normdatei (գերմ.) — 2012—2016.
4. ↑  genealogics.org
5. ↑  1843 Magazine
6. ↑  «Princeza Jelisaveta se odrekla američkog državljanstva»։ *Blic.rs* (sr-SP)։ 2015-11-28։ Վերցված է 2016-12-25